### | | | | --- | --- | | | | | --- | | **Byråd** 26. april 2016 Sagsnr. 710-2011-107356 Dok.nr. 710-2016-162949 Sagsbehandler DPCHMN | | 75.                 Beredskabsplan for vold og seksuelle overgreb mod børn og unge - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Lov om social service § 19, stk. 5 |

###

**SAGENS INDHOLD**

Byrådet skal i denne sag behandle Beredskabsplan for vold
og seksuelle overgreb mod børn og unge.

Det fremgår af lov om social service, at kommunerne skal
udarbejde en beredskabsplan for vold og seksuelle overgreb mod børn og unge, og
at den skal revideres løbende efter behov, dog med maksimalt fire års interval.

Børn og Skole er blevet opmærksom på, at Favrskov Kommunes
gældende beredskabsplan for vold og seksuelle overgreb mod børn og unge, som
blev udarbejdet i 2012, ikke er politisk godkendt, hvilket loven foreskriver.
Den reviderede beredskabsplan fremlægges derfor til godkendelse.

Forslag til beredskabsplan er revideret i overensstemmelse
med de lovændringer, der blev vedtaget med den såkaldte ”Overgrebspakke” fra
oktober 2013. De væsentligste elementer i Overgrebspakken er:

· Underretninger skal vurderes inden 24 timer, og opfølgningen skal
styrkes.

· Børn skal altid høres og beskyttes ved mistanke om overgreb.

· Der skal fokuseres på den forebyggende og tværfaglige indsats.

· Mistrivsel og overgreb skal opdages og håndteres tidligt.

Børn og Skole fremsender parallelt med denne sag en sag om
Ankestyrelsens evaluering af kommunernes implementering af Overgrebspakken.
Heraf fremgår det, at Favrskov Kommune lever op til de krav, som blev indført
med Overgrebspakken, bortset fra kravet om at have et politisk godkendt
beredskabsplan. En nærmere beskrivelse af [adresse] implementering af
Overgrebspakken fremgår af sagen på Byrådets dagsorden.

Beredskabsplanen indeholder en afgrænsning af relevante
begreber samt en oversigt over, hvilke tegn og signaler på mistrivsel, som
fagpersoner skal være opmærksom på hos børn og unge. Endvidere indeholder
beredskabsplanen en gennemgang af relevante lovbestemmelser på området og en
detaljeret handleguide, der beskriver, hvordan man som fagperson skal agere i
forskellige tvivlssituationer. Beredskabsplanen bidrager således til at skabe
sammenhæng mellem de forskellige fagpersoners reaktioner og indsatser omkring
barnet eller den unge i sager med mistanke om vold eller overgreb.

Endvidere er der med udgangspunkt i beredskabsplanen
udarbejdet lokale beredskabsplaner, som konkretiserer handlevejledningen
yderligere i en lokal kontekst. De lokale beredskabsplaner bidrager til
ejerskabet heraf, og bidrager til at opgaven kan løses bedst muligt under de
givne forhold ved den enkelte skole eller institution.

**VURDERING**

Børn og Skole vurderer, at beredskabsplanen er ajourført i
forhold til gældende lovgivning og angiver konkrete og relevante
handlevejledninger til de forskellige aktører og fagpersoner. Børn og Skole
vurderer således samlet, at beredskabsplanen angiver handleveje og bidrager
til, at der handles korrekt og effektivt i de tilfælde, hvor der er mistanke om
overgreb mod børn og unge. Derudover vil handlevejledningen danne et godt
grundlag for den efterfølgende revidering af de lokale handleplaner.

**ØKONOMI**

Der er ingen økonomiske
konsekvenser.

**INDDRAGELSE**

Når beredskabsplanen er politisk vedtaget, vil der
efterfølgende ske en bred inddragelse af dagtilbud, skoler og døgntilbud på
anbringelsesområdet ([adresse] og Slottet) i den videre implementeringsproces.
Processen skal sikre, at den enkelte pædagog, lærer, socialpædagog mv. får
kendskab til handlevejene, og hvorledes der handles lokalt. Beredskabsplanen
for vold og seksuelle overgreb mod børn og unge indgår i kommunens overordnede
beredskabsplan, og den er udgivet i pjece-form samt offentliggjort på kommunens
hjemmeside.

**INDSTILLING**

Direktøren for Børn og Skole indstiller til Byrådet:

1.    At Beredskabsplan for
vold og seksuelle overgreb mod børn og unge godkendes

**BESLUTNING**

***Børne- og Skoleudvalget, 11. april 2016:***

Fraværende:Ingen

Indstilles godkendt.

***Økonomiudvalget, 19. april 2016:***

Fraværende:Ebbe Nissen

Indstilles godkendt.

**Bilag**

|  |  |
| --- | --- |
| Beredskabsplan | 710-2016-140482 |